Γεγονότα Νοεμβρίου 2013

Παρατίθενται παρακάτω σημαντικά γεγονότα απ' όλο τον κόσμο που συνέβησαν το μήνα Νοέμβριο του 2013, συνοδευόμενα από τις πηγές μέσω των οποίων μεταδόθηκαν. 

## 1η Νοεμβρίου
;Νόμος και έγκλημα
*Σε επίθεση ενόπλων στο Νέο Ηράκλειο, σκοτώνονται 2 μέλη της Χρυσής Αυγής και ένα τρίτο τραυματίζεται. Ο πολιτικός κόσμος της Ελλάδας καταδικάζει την επίθεση. (Η Αυγή) 
*Ένοπλος ανοίγει πυρ στο Διεθνές Αεροδρόμιο του Λος Άντζελες, με αποτέλεσμα να σκοτωθούν ένας Αμερικανός εργαζόμενος και να τραυματιστούν αρκετά άλλα άτομα. (NBC Los Angeles), (Fox News)
;Πολιτική
*Χιλιάδες άτομα διαδηλώνουν μπροστά από το πορτογαλικό κοινοβούλιο για να διαμαρτυρηθούν κατά την ψήφιση του προϋπολογισμού του 2014. (Ελευθεροτυπία)
*Η Γερμανία γίνεται η πρώτη χώρα στην Ευρώπη που θεσπίζει την επιλογή ακαθόριστου φύλου στα πιστοποιητικά γεννήσεως. (Καθημερινή)

## 2 Νοεμβρίου
;Πόλεμος και επιθέσεις
*Απάγονται 2 Γάλλοι δημοσιογράφοι από ενόπλους στην πόλη Κιντάρ του Μάλι και στη συνέχεια βρίσκονται τα πτώματά τους. (Ελευθεροτυπία)
*Κηδεύεται ο ηγέτης των Ταλιμπάν στο Πακιστάν, Χακιμουλάχ Μεχσούντ, ο οποίος σκοτώθηκε χθες στη διάρκεια επίθεσης με μη επανδρωμένο αεροσκάφος. (Καθημερινή)

;Πολιτική
*Στη Γεωργία, νέος πρωθυπουργός διορίζεται από τον απερχόμενο πρωθυπουργό Μπίτζινα Ιβανισβίλι ο Ιρακλί Γκαριμπασβίλι. (Reuters) 

## 3 Νοεμβρίου
;Καταστροφές και δυστυχήματα
*Από βύθιση υπερφορτωμένου πλοίου με 200 επιβάτες στα ανοικτά της Πατάγια στην Ταϊλάνδη, σκοτώνονται τουλάχιστον 6 άνθρωποι.(BBC) 
*Από συντριβή μικρού αεροσκάφους κατά την προσγείωσή του σε ορεινή περιοχή της βόρειας Βολιβίας, σκοτώνονται 8 άτομα. (euronews)

;Επιστήμη
*Έκλειψη ηλίου γίνεται και είναι ορατή στην Αφρική, την Ευρώπη και στις ανατολικές πολιτείες των ΗΠΑ. (CTV)

;Πολιτική
*Διεξάγονται δημοτικές εκλογές στο Κόσοβο, με κύριο χαρακτηριστικό τη μεγάλη αποχή. (Καθημερινή)

## 4 Νοεμβρίου
;Πολιτική
*Την πρώτη του δημόσια εμφάνιση στο δικαστήριο κάνει ο έκπτωτος πρόεδρος της Αιγύπτου, Μοχάμεντ Μόρσι. Η δίκη του αναβάλλεται για τις 8 Ιανουαρίου. (Καθημερινή)

;Τέχνες και πολιτισμός
*Το βραβείο Γκονκούρ απονέμεται στο Γάλλο συγγραφέα Πιέρ Λεμέτρ για το μυθιστόρημά του "Au revoir la-haut".('Εθνος)
*Το γερμανικό περιοδικό *[[Focus (γερμανικό περιοδικό)|Focus]]* αναφέρει την ανακάλυψη στο Μόναχο (το 2012) έργων τέχνης που είχαν αρπάξει οι Ναζί συνολικής αξίας 1 δισ. ευρώ, συμπεριλαμβανομένων και χαμένων έργων του Πικάσο, του Ρενουάρ και του Ματίς. (Deutsche Welle)

;Νόμος και έγκλημα
*Ένοπλος σκοτώνει με μαχαίρι 3 επιβάτες σε λεωφορείο που έκανε τη διαδρομή μεταξύ του Årdal και του Tyin στη Νορβηγία. (NBC News)

## 5 Νοεμβρίου
;Δυστυχήματα
*Από την κατάρρευση τετραώροφου κτηρίου που ήταν υπό κατασκευή στο Λάγκος της Νιγηρίας, σκοτώνονται 4 άνθρωποι. (AP μέσω ''Miami Herald'')

;Νόμος και έγκλημα
*Χιλιάδες διαδηλωτές ξεχύνονται στους δρόμους στην Μπανγκόκ της Ταϊλάνδης μετά την έγκριση πολιτικής αμνηστίας από τους βουλευτές που θα επιτρέψει στον αυτοεξόριστο πρώην πρωθυπουργό Τακσίν Σιναουάτρα να επιστρέψει στη χώρα. (Reuters via Voice of America)
*Στο Μπανγκλαντές καταδικάζονται σε θάνατο 152 άτομα για την εμπλοκή τους στην ανταρσία του 2009, που είχε αποτέλεσμα το θάνατο 70 και πλέον ατόμων.(Reuters) 

;Πολιτική και εκλογές
*Διεξάγονται εκλογές για κυβερνήτες και δημάρχους στις ΗΠΑ.
**Ο Μπιλ ντε Μπλάζιο εκλέγεται Δήμαρχος της Πόλης της Νέας Υόρκης.

;Επιστήμη και τεχνολογία
*Εκτοξεύεται η πρώτη διαστημική αποστολή της Ινδίας προς τον Άρη. (Ημερησία)

;Αθλητισμός
*Σε συνάντηση αντιπροσωπειών από την ελληνοκυπριακή και την τουρκοκυπριακή κοινότητα στη Ζυρίχη επιτυγχάνεται συμφωνία για τη διευθέτηση των θεμάτων που αφορούν το ποδόσφαιρο στην Κύπρο. (Ελευθεροτυπία)

## 6 Νοεμβρίου
;Πόλεμος και επιθέσεις
*Εμφύλιος πόλεμος στη Συρία:
**Από έκρηξη βόμβας στο κέντρο της Δαμασκού σκοτώνονται τουλάχιστον 8 άτομα και περισσότερα από 50 ακόμα τραυματίζονται.
(BBC)
**Σε επίθεση καμικάζι στην πόλη Ας-Σουάιντα της νότιας Συρίας, σκοτώνονται 8 άνθρωποι- ανάμεσα στους οποίους και ένας αξιωματικός της συριακής αεροπορίας- και άλλοι 41 τραυματίζονται. (Reuters) 
*Τερματίζεται η εξέγερση των ανταρτών της M23, καθώς ηττήθηκαν από τα κυβερνητικά στρατεύματα της Λαοκρατικής Δημοκρατίας του Κονγκό.(Al Jazeera)

;Νόμος και έγκλημα
*Από πυροβολισμούς σε κουρείο στο Ντιτρόιτ της πολιτείας Μίσιγκαν των ΗΠΑ, σκοτώνονται 2 άτομα και άλλα 7 τραυματίζονται.(CNN)
*Ο πρώην πρόεδρος του Πακιστάν Περβέζ Μουσαράφ αποφυλακίζεται με εγγύηση. (Xinhua)

;Πολιτική και εκλογές
*Νικητής των προεδρικών εκλογών στο Τατζικιστάν αναδεικνύεται με ποσοστό 83,1% των ψήφων ο σημερινός πρόεδρος Ιμομάλι Ραχμόν. (Al Jazeera)

## 7 Νοεμβρίου
;Πολιτική και εκλογές
*Σε αστυνομική επιχείρηση των ΜΑΤ κατά τις 4 τα ξημερώματα παρουσία εισαγγελέα, εκκενώνεται το ραδιομέγαρο της ΕΡΤ στην Αγία Παρασκευή, από το οποίο εξέπεμπαν πρόγραμμα οι απολυμένοι εργαζόμενοι της ΕΡΤ επί πέντε μήνες. Οι δυνάμεις της αστυνομίας έκαναν χρήση χημικών για τη διάλυση του κόσμου, ενώ δεν επιτράπηκε και σε βουλευτές να εισέλθουν στο κτήριο. (Πρώτο Θέμα)
**Την εισβολή στην ΕΡΤ καταδικάζουν, εκτός από την ΕΣΗΕΑ, η Διεθνής Ομοσπονδία Δημοσιογράφων και η Ευρωπαϊκή Ομοσπονδία Δημοσιογράφων. (Egnatiapost.gr)
***Στις 9 το βράδυ μεταδίδεται ένα ιδιότυπο δελτίο ειδήσεων με παρουσιάστρια την Αγλαΐα Κυρίτση, από τους απολυμένους εργαζομένους της ΕΡΤ έξω από το ραδιομέγαρο, σε ανοιχτό χώρο. (euronews) 
*Ο αρχηγός της Αξιωματικής Αντιπολίτευσης Αλέξης Τσίπρας καταθέτει πρόταση μομφής εναντίον της κυβέρνησης Σαμαρά. (Το Βήμα)
*Στις κάλπες προσέρχονται οι ψηφοφόροι στα Φόκλαντ για τις βουλευτικές εκλογές. (Times Union)

;Πόλεμος και επιθέσεις
*Ο Μαουλάνα Φαζλουλάχ διορίζεται ως ο νέος ηγέτης των Ταλιμπάν του Πακιστάν, στη θέση του Χακιμουλάχ Μεχσούντ, ο οποίος σκοτώθηκε πρόσφατα σε επίθεση στο Βόρειο Ουαζιριστάν. (BBC)
*Ο αρχηγός των ανταρτών της οργάνωσης M23 στα ανατολικά της Λαοκρατικής Δημοκρατίας του Κονγκό Σουλτανί Μακενγκά, μαζί με εκατοντάδες ανταρτών, παραδίδεται στις αρχές στην Ουγκάντα. (BBC)

## 8 Νοεμβρίου
;Πόλεμος και επιθέσεις
*Τουλάχιστον 11 άτομα σκοτώνονται στην πρωτεύουσα Μογκαντίσου της Σομαλίας από έκρηξη βόμβας σε χώρο στάθμευσης αυτοκινήτων. (AFP μέσω Yahoo News Australia)
*Συλλαμβάνεται 1 άτομο για ύποπτη συμμετοχή στη βομβιστική επίθεση της προχθεσινής ημέρας με στόχο το κομμουνιστικό Κόμμα της Κίνας στην πόλη Ταϊγιουάν στη βόρεια Κίνα. (''The Telegraph'') 
*Πληροφορίες αναφέρουν ότι βρέθηκαν ενδείξεις πως ο Παλαιστίνιος ηγέτης Γιάσερ Αραφάτ είχε όταν πέθανε υψηλά επίπεδα πολωνίου στο σώμα του.(BBC)

;Τέχνες και πολιτισμός
*Η UNESCO αίρει το δικαίωμα ψήφου για τις ΗΠΑ και το Ισραήλ μετά την άρνηση αμφότερων των χωρών να καταβάλλουν την οικονομική τους συνδρομή στον οργανισμό σε ένδειξη διαμαρτυρίας για το ότι έγινε δεκτό ως μέλος της το Κράτος της Παλαιστίνης.(BBC)

;Καταστροφές και δυστυχήματα
*Ο τυφώνας Χαϊγιάν, ένας από τους ισχυρότερους τροπικούς κυκλώνες που καταγράφηκαν ποτέ στην ιστορία, ενσκήπτει στο Βισάγιας των Φιλιππινών, με απολογισμό τουλάχιστον 3 νεκρούς.(BBC News) (AFP via Google) (Zee News)

## 9 Νοεμβρίου
;Πόλεμος και επιθέσεις
*Ένοπλος σκοτώνει 8 άτομα σε μπαρ στην πόλη Κάλι της Κολομβίας. (Reuters) 

;Τέχνες και πολιτισμός 
*Η τηλεπαρουσιάστρια Μαρία Γκαμπριέλα Ισλέρ από τη Βενεζουέλα στέφεται Μις Υφήλιος για το 2013, στα καλλιστεία που γίνονται για πρώτη φορά στην ιστορία τους στη Μόσχα. (AFP μέσω Yahoo News)

;Καταστροφές και δυστυχήματα
*Από το πέρασμα του τυφώνα Χαϊγιάν στις Φιλιππίνες σκοτώνονται περισσότερα από 1.200 άτομα. Σύμφωνα με τον Ερυθρό Σταυρό οι νεκροί στην Τακλομπάν ανέρχονται σε 1.000 και στην επαρχία Σαμάρ σε 200. (RT) (The Guardian)

;Πολιτική και εκλογές
*Καθώς συνεχίζεται η συζήτηση στη Βουλή των Ελλήνων για την πρόταση μομφής κατά της κυβέρνησης Σαμαρά, γίνεται ρίψη χημικών από την αστυνομία έξω από το ραδιομέγαρο της ΕΡΤ και καταγγέλλεται ο προπηλακισμός βουλευτών της αντιπολίτευσης που συμπαραστέκονται στους απολυμένους εργαζομένους της ΕΡΤ. Σύμφωνα με το ertopen.com 2 εργαζόμενοι της ΔΤ εισήλθαν με τη συνοδεία των ΜΑΤ στο κτήριο, ο ένας εκ των οποίων ήταν ήταν αναπληρωματικός με χαμηλή βαθμολογία στο σχετικό διαγωνισμό αλλά είναι συνεργάτης στελέχους του γραφείου που έχει τον έλεγχο της ΔΤ στο υπουργείο Οικονομικών. (Πρώτο Θέμα)
*Στις κάλπες προσέρχονται οι ψηφοφόροι στις Μαλδίβες για το δεύτερο γύρο των προεδρικών εκλογών. Ο πρώην πρόεδρος και ηγέτης του Δημοκρατικού Κόμματος των Μαλδίβων Μοχάμεντ Νασίντ προηγείται στον πρώτο γύρο με 46,6% των ψήφων και θα αναμετρηθεί σε δεύτερο γύρο με τον Αμπντουλάχ Γιαμίν, από το Προοδευτικό Κόμμα των Μαλδίβων, ο οποίος συγκεντρώνει 29,8%. (in.gr)

;Επιστήμη και τεχνολογία
*Οι Ρώσοι κοσμοναύτες Σεργκέι Ριαζάνσκι και Όλεγκ Κοτόφ κάνουν περίπατο στο Διάστημα κουβαλώντας την Ολυμπιακή Φλόγα, για πρώτη φορά στην ιστορία των Ολυμπιακών Αγώνων. (capital.gr) 

;Πολιτισμός
*Στην ταινία "Κελί από χρυσάφι" του Ισπανού Ντιέγο Κεμάδα Ντίες απονέμεται το βραβείο "Χρυσός Αλέξανδρος" του Διεθνούς Φεστιβάλ Κινηματογράφου Θεσσαλονίκης. (Ο Φιλελεύθερος)

;Αθλητισμός
*Η Κουανγκτσόου Έβεργκραντ κατακτά το Τσάμπιονς Λιγκ ποδοσφαίρου Ασίας για πρώτη φορά στην ιστορία της, μετά το 1-1 επί της Σεούλ στον δεύτερο τελικό (στον πρώτο είχε επίσης ισοφαρίσει με 2-2 και κέρδισε τον τίτλο λόγω των τερμάτων που πέτυχε εκτός έδρας). (AFC) (Goal.com)

## 10 Νοεμβρίου
;Καταστροφές
*Οι αστυνομικές αρχές στις Φιλιππίνες αναφέρουν ότι σύμφωνα με υπολογισμούς, περισσότεροι από 10.000 άνθρωποι πέθαναν στη χώρα ως αποτέλεσμα του τυφώνα Χαϊγιάν. (Weatherzone Australia) 
**Η εν λόγω καταιγίδα φτάνει στο Βιετνάμ, όπου 600.000 πολίτες απομακρύνονται από τις εστίες τους. (Bangkok Post)

;Πολιτική και εκλογές
*Διορίζεται από την κυβέρνηση της Χαμάς στη Λωρίδα της Γάζας για πρώτη φορά μία γυναίκα στη θέση του εκπρόσωπου Τύπου. Πρόκειται για την 23χρονη Ίσρα Αλμονταλάλ. (Ελευθεροτυπία)
*Αναστέλλεται, με απόφαση του Ανωτάτου Δικαστηρίου, ο δεύτερος γύρος των προεδρικών εκλογών στις Μαλδίβες. (Τα Νέα)
*Απορρίπτεται από τη Βουλή των Ελλήνων με 153 κατά, 17 παρών και 124 υπέρ της πρότασης (επί συνόλου 294 βουλευτών), η πρόταση δυσπιστίας του ΣΥΡΙΖΑ εναντίον της κυβέρνησης Σαμαρά. (Σκάι)

;Αθλητισμός
*Ο ηλικίας 20 ετών Μαρκ Μάρκεθ γίνεται ο νεότερος παγκόσμιος πρωταθλητής στην ιστορία του Moto GP. (sport fm)
*Στο Παναθηναϊκό Στάδιο ο Χίλαρι Γέγκο από την Κένυα πρωτεύει στον 31ο Κλασικό Μαραθώνιο της Αθήνας με χρόνο 2:13:59. Στις γυναίκες πρώτευσε η συμπατριώτισσα του νικητή των ανδρών, Νάνσι Τζόαν Ρότιτς.(Ναυτεμπορική)
*Η αιγυπτιακή Αλ Αχλί κατακτά το Κύπελλο Πρωταθλητριών Ποδοσφαίρου Αφρικής επικρατώντας με 3-1 συνολικά σε τέρματα της ομάδας των Ορλάντο Πάιρετς της Νότιας Αφρικής.(CAF) (Goal.com) 

## 11 Νοεμβρίου
;Μουσική
*Κυκλοφορεί το album Artpop της Lady Gaga

;Οικονομία και επιχειρήσεις
*Σε γενική απεργία κατέρχονται οι δημόσιες υπηρεσίες, τα καταστήματα, οι βιομηχανίες και τα σχολεία στο Νεπάλ σε ένδειξη διαμαρτυρίας για τις επικείμενες εκλογές για Συντακτική Συνέλευση. (AP μέσω ''New Zealand Herald'')

;Καταστροφές και δυστυχήματα 
*Τουλάχιστον 4 άτομα σκοτώνονται και 8 τραυματίζονται από φωτιά σε επταώροφο κτήριο στο Βιχρόλι, προάστιο της πόλης Μουμπάι της Ινδίας.(Zee News)
*Σε τροπικό κυκλώνα σκοτώνονται τουλάχιστον 100 άνθρωποι στην ημιαυτόνομη Πούντλαντ της Σομαλίας. (Reuters) 

## 12 Νοεμβρίου
;Πόλεμος και επιθέσεις
*Από έκρηξη βόμβας σκοτώνονται 2 άτομα και άλλα 5 τραυματίζονται στο Μπέντφορντβιου της Νότιας Αφρικής κοντά στο εμπορικό κέντρο του Ίστγκεϊτ. (SAPA μέσω News24)

;Νόμος και έγκλημα
*Η Χαβάη γίνεται η 15η πολιτεία των ΗΠΑ που νομιμοποιεί τους γάμους μεταξύ ατόμων του ίδιου φύλου. (Washington Post)

;Πολιτική και εκλογές
*Απορρίπτεται από τη Γερουσία της Ταϊλάνδης το νομοσχέδιο για το άσυλο, με βάση το οποίο θα μπορούσε να επιστρέψει στη χώρα ο πρώην πρωθυπουργός Τακσίν Σιναουάτρα. (BBC)

## 13 Νοεμβρίου
;Πόλεμος και επιθέσεις
*Οι Κούρδοι της Συρίας ανακοινώνουν το σχηματισμό μεταβατικής αυτόνομης αρχής έπειτα από συμφωνία στο Καμισλί.(Al Arabiya)
*Από εκρήξεις βομβών σε ολόκληρο το Ιράκ σκοτώνονται 18 άνθρωποι. (Voice of America)
*Το Ισραήλ αναβάλλει τα σχέδιά του για την οικοδόμηση νέων οικισμών στη Δυτική Όχθη έπειτα από τις αμερικανοπαλαιστινιακές αντιθέσεις.(AP μέσω Fox News)

;Τέχνες και κουλτούρα
*Ένα πορτοκαλί διαμάντι 14,82 καρατίων σημειώνει παγκόσμιο ρεκόρ πώλησης σε δημοπρασία των Κρίστις στη Γενεύη, καθώς πουλήθηκε για 35,5 εκατ. δολάρια ΗΠΑ. (Forbes)
*Το One World Trade Center γίνεται το ψηλότερο κτήριο στις ΗΠΑ. (CNN)

;Καταστροφές και δυστυχήματα
*Ο επίσημος αριθμός των νεκρών από τον τυφώνα Χαϊγιάν στις Φιλιππίνες ανέρχεται σε 2.500. (Newsinfo)

;Πολιτική και εκλογές
*Το αμερικανικό υπουργείο Εξωτερικών κηρύσσει ως "τρομοκρατική οργάνωση" την Μπόκο Χαράμ. (Reuters) 
*Εκλέγονται στο Συμβούλιο των Ηνωμένων Εθνών για τα Ανθρώπινα Δικαιώματα η Κίνα, η Ρωσία, η Κούβα, η Σαουδική Αραβία, [το Βιετνάμ και η Αλγερία. (''The Washington Post''))
*Ο Κέβιν Ραντ ανακοινώνει την αποχώρησή του από την πολιτική στην Αυστραλία. (''Herald Sun'')

;Επιστήμη και τεχνολογία
*Επιστήμονες ανακαλύπτουν το *[[Panthera blytheae]]* στο Θιβέτ, που είναι και το παλαιότερο απολίθωμα αιλουροειδούς που ανακαλύφθηκε ποτέ.(''Los Angles Times'')

## 14 Νοεμβρίου
;Πόλεμος και επιθέσεις
*Στο Ιράκ σκοτώνονται 39 άτομα σε επιθέσεις εναντίον Σιιτών Μουσουλμάνων. (''Daily Star'') 

;Διεθνείς σχέσεις
*Στην Αλβανία γίνονται διαμαρτυρίες εναντίον της πρότασης να καταστραφούν στη χώρα τα χημικά όπλα της Συρίας. (''TIME'') (''The Washington Post'') (Reuters) 

;Νόμος και έγκλημα
*Στον Καναδά αποκαλύπτεται από την αστυνομία ότι 348 άτομα έχουν συλληφθεί διεθνώς για κύκλωμα παιδικής πορνογραφίας και 386 παιδιά διασώθηκαν ως αποτέλεσμα ερευνών που διήρκεσαν 3 χρόνια. (RT)

## 15 Νοεμβρίου
;Πόλεμος και επιθέσεις
*Η Βόρεια Κορέα αρνείται την παροχή στρατιωτικής βοήθειας προς τη Συρία. (Al Jazeera) 
**Έπειτα από διαμαρτυρίες η Αλβανία αναφέρει ότι δε θα επιτρέψει την καταστροφή των συριακών χημικών όπλων στο έδαφός της. (BBC)

;Καταστροφές και δυστυχήματα
*Από το πέρασμα του τυφώνα Χαϊνάν στις Φιλιππίνες, ο αριθμός των θυμάτων ανέρχεται γύρω στους 4.400. Γύρω στα 20.000 άτομα αγνοούνται ακόμα.(NBC News) 
**Ο επίσημος αριθμός των νεκρών είναι πλέον 3.631. (''The Huffington Post'')
*Σε σιδηροδρομικό δυστύχημα στην πόλη Νασίκ της Ινδίας σκοτώνονται τουλάχιστον 5 άτομα και 10 τραυματίζονται. (NDTV) (''Times of India'')
*Πνίγονται 12 Σύριοι και Παλαιστίνιοι μετανάστες από την ανατροπή σκάφους στη θαλάσσια περιοχή Πάλαιρος, στις ακτές της Λευκάδας. (Reuters) 

;Διεθνείς σχέσεις
*Η Γκάμπια διακόπτει τις διπλωματικές σχέσεις με την Ταϊβάν. (BBC)

;Πολιτική και εκλογές
*Η Βιρμανία ανακοινώνει την απελευθέρωση 69 πολιτικών κρατουμένων στα πλαίσια μεταρρυθμίσεων. (BBC)

## 16 Νοεμβρίου
;Πόλεμος και επιθέσεις
*Συριακός εμφύλιος πόλεμος: Ο Οργανισμός για την Απαγόρευση των Χημικών Όπλων συμφωνεί για ένα σχέδιο με σκοπό την καταστροφή του οπλοστασίου της Συρίας.(The Australian)
*Συνεχίζονται για 2η ημέρα οι συγκρούσεις στην Τρίπολη της Λιβύης, με τον αριθμό των νεκρών από τα βίαια επεισόδια να ξεπερνούν τους 40.(Al Jazeera)

;Πολιτική και εκλογές
*Στις κάλπες προσέρχονται οι πολίτες στις Μαλδίβες για τον τελικό γύρο των προεδρικών εκλογών με νικητή τον Αμπντάλα Γιαμίν, με ποσοστό 51,3% των ψήφων. (ABC News Australia)

## 17 Νοεμβρίου
;Καταστροφές και δυστυχήματα
*Από πλημμύρες στο Βιετνάμ σκοτώνονται τουλάχιστον 28 άτομα και 9 ακόμα αγνοούνται, ενώ γύρω στα 80.000 εγκατέλειψαν τις εστίες τους. (Reuters) 
*Από τη συντριβή αεροσκάφους Boeing 737 της πτήσης των αερογραμμών του Ταταρστάν στην πόλη Καζάν της κεντρικής Ρωσίας σκοτώνονται 50 άτομα.(RT)
*Καταιγίδες πλήττουν τις μεσοδυτικές Ηνωμένες Πολιτείες με απολογισμό τουλάχιστον 4 νεκρούς και 50 τραυματίες.(Peoria Journal Star) (CNN), (NBC News)

;Πολιτική και εκλογές
*Πρόεδρος των Μαλδίβων ορκίζεται ο Αμπντάλα Γιαμίν έπειτα από τη χθεσινή εκλογική του νίκη. (ABC News Australia)
*Ο Γκιόργκι Μαργκβελασβίλι ορκίζεται πρόεδρος της Γεωργίας μετά τη νίκη του στις εκλογές του Οκτωβρίου. (Civil Georgia) 
*Στις γενικές εκλογές που διεξάγονται στη Χιλή, προηγείται η πρώην πρόεδρος Μιτσέλ Μπατσελέτ και θα αναμετρηθεί σε δεύτερο γύρο με την Έβελιν Ματέι του κυβερνώντος συνασπισμού. Παράλληλα διεξάγονται βουλευτικές και περιφερειακές εκλογές. (BBC), (Reuters) 

;Αθλητισμός
*Ο Σεμπάστιαν Φέτελ κερδίζει τον 8ο συνεχόμενο του αγώνα στο αμερικανικό γκραν πρι της Φόρμουλα Ένα στο Όστιν του Τέξας, καταρρίπτοντας το προηγούμενο ρεκόρ του Μίχαελ Σουμάχερ. (AFP μέσω ''Sydney Morning Herald'')
*Ο Τζίμι Τζόνσον κερδίζει το 6ο του Κύπελλο Σπριντ στο NASCAR. (USA Today)
*Η Τσεχία κατακτά το Κύπελλο Ντέιβις στο τένις, επικρατώντας της Σερβίας με 3-0. (contra.gr) 

## 18 Νοεμβρίου
;Καταστροφές και δυστυχήματα
*Τουλάχιστον 20 άτομα σκοτώνονται έπειτα από τη σύγκρουση ενός τρένου με ένα μικρό λεωφορείο και με άλλα οχήματα στα νότια του Καΐρου.(BBC)
*Ο κυκλώνας Κλεοπάτρα πλήττει τη Σαρδηνία και προκαλεί το θάνατο τουλάχιστον 18 ανθρώπων.
;Διεθνείς σχέσεις
*Η Ινδονησία ανακαλεί τον πρεσβευτή της στην Αυστραλία έπειτα από τις αποκαλύψεις ότι η χώρα υπέκλεψε τα τηλεφωνήματα του Ινδονήσιου προέδρου Σουσίλο Μπαμπάνγκ Γιουντχογιόνο και της συζύγου του. (''Sydney Morning Herald'')
;Επιστήμη και τεχνολογία
*Εκτοξεύεται με επιτυχία από τη NASA το διαστημικό όχημα MAVEN με την αποστολή να ερευνήσει την ατμόσφαιρα του Άρη. (''The Verge'')

## 19 Νοεμβρίου
;Πόλεμος και επιθέσεις
*Σε δύο επιθέσεις αυτοκτονίας με στόχο την ιρανική πρεσβεία στη Βηρυτό σκοτώνονται τουλάχιστον 23 άτομα. (Reuters μέσω ABC News Australia)
*Ένοπλοι επιτίθενται σε βάση της Αφρικανικής Ένωσης στο Μπελεντουέιν της Σομαλίας, σκοτώνονται 19 άτομα. (BBC)
*Ο συριακός στρατός καταλαμβάνει την πόλη Κουάρα της Συρίας. (AP μέσω ''The Hindu'')

;Καταστροφές
*Η Παγκόσμια Τράπεζα δίνει δάνειο ύψους 500 εκατ. δολαρίων ΗΠΑ προς τις Φιλιππίνες. (NBC News)
*Από τον κυκλώνα Κλεοπάτρα που πλήττει τη Σαρδηνία σκοτώνονται 18 άτομα από τις πλημμύρες. (BBC)
**Ο Ενρίκο Λέτα, πρωθυπουργός της Ιταλίας κηρύσσει την περιοχή σε κατάσταση εκτάκτου ανάγκης. (ABC Australia/Reuters)
*Από την κατάρρευση εμπορικού κέντρου στην πόλη Τονγκάατ της Κουαζούλου Νατάλ στη Νότια Αφρική, παγιδεύονται 50 άτομα και τουλάχιστον 1 άτομο πεθαίνει. (AFP μέσω the ''Melbourne Age'')
*Από συντριβή αεροσκάφους πρώτων βοηθειών Learjet 35 στο δρόμο για το Μεξικό σκοτώνονται 2 άτομα και ισάριθμα αγνοούνται. (CNN)

;Πολιτική και εκλογές
*Στις κάλπες για την ανάδειξη των μελών της Συντακτικής Συνέλευσης στο Νεπάλ προσέρχονται οι πολίτες με σκοπό να σχεδιαστεί νέο Σύνταγμα. (Reuters) 
*Στη Βενεζουέλα η Εθνοσυνέλευση αποφασίζει να δώσει πολλές εξουσίες στον πρόεδρο Νικολάς Μαδούρο, ο οποίος θα κυβερνά με διατάγματα. (Reuters) 

## 20 Νοεμβρίου
;Πόλεμος και επιθέσεις
*Έπειτα από βομβιστική επίθεση αυτοκτονίας στην πόλη αλ Αρίς σκοτώνονται τουλάχιστον 11 Αιγύπτιοι στρατιώτες και άλλοι 37 τραυματίζονται.
(BBC) (ITV)

;Πολιτική και εκλογές
*Στις Φιλιππίνες το Ανώτατο Δικαστήριο καταργεί το Ταμείο Βοήθειας για την Προτεραιότητα στην Ανάπτυξη, κάνοντας τον πρόεδρο Μπενίνιο Ακίνο να γυρίσει στη Μανίλα αεροπορικώς. (Bloomberg)

;Θρησκεία
*Η Γενική Σύνοδος της Εκκλησίας της Αγγλίας υπερψηφίζει το νόμο με βάση τον οποίο επιτρέπεται να χρίζονται γυναίκες επίσκοποι ως το 2014. (BBC)

## 21 Νοεμβρίου
;Πόλεμος και επιθέσεις
*Από έκρηξη βόμβας σε φορτηγό σε λαχαναγορά στο βορειοανατολικό Ιράκ σκοτώνονται τουλάχιστον 31 άτομα. (AP μέσω ABC)

;Καταστροφές και δυστυχήματα
*Τουλάχιστον 6 άτομα σκοτώνονται και άλλα 35 τραυματίζονται από την κατάρρευση πολυκαταστήματος στη Ρίγα, πρωτεύουσα της Λετονίας. (AFP μέσω ABC Online)

;Νόμος και έγκλημα
*Η Σκότλαντ Γιαρντ συλλαμβάνει 2 υπόπτους έπειτα από την αποκάλυψη της απαγωγής 3 γυναικών στο Λαμπέτ του νότιου Λονδίνου και 30 χρόνια αιχμαλωσίας. (BBC)

;Επιστήμη
*Η Ακτοφυλακή της Ιαπωνίας ισχυρίζεται ότι έπειτα από έκρηξη ηφαιστείου δημιουργήθηκε μια νέα νησίδα στα Νησιά Μπονίν νότια της Ιαπωνίας. (AP) 

## 22 Νοεμβρίου
;Πόλεμος και επιθέσεις
*Σε βομβιστική επίθεση και πυροβολισμούς σκοτώνονται 23 άτομα στο Ιράκ. (Reuters) 

;Καταστροφές
*Ο αριθμός των νεκρών από τη τραγωδία στη Λετονία αυξάνεται σε 54 άτομα. Στη χώρα κηρύσσεται εθνικό πένθος. (BBC) (NBC News)
*Ξεπερνούν τους 5.000 οι νεκροί από τον τυφώνα Χαϊγιάν. (BBC) 
*Ο κυκλώνας Έλεν πλήττει την πολιτεία Άντρα Πραντές της Ινδίας, με αποτέλεσμα να σκοτωθούν 6 άνθρωποι και χιλιάδες χωριά να μείνουν χωρίς ηλεκτρικό ρεύμα. (AP μέσω ''Miami Herald'')
*Από έκρηξη ύστερα από φωτιά σε αγωγό πετρελαίου που διέρρευσε, σκοτώνονται 35 άτομα στην πόλη Κινγκντάο της Κίνας.(BBC)
*Τουλάχιστον 2 άτομα σκοτώνονται από ανεμοθύελλα που πλήττει τη βόρεια Καλιφόρνια των ΗΠΑ.(''San Francisco Chronicle'') 

;Αθλητισμός
*Ο Νορβηγός Μάγκνους Κάρλσεν νικά τον παγκόσμιο πρωταθλητή Βισουανάθαν Άναντ και κατακτά το παγκόσμιο πρωτάθλημα σκακιού για το 2013 με 6½–3½ σε σειρά αγώνων στο Τσενάι. (Reuters μέσω SBS)

## 23 Νοεμβρίου
;Επιθέσεις και συγκρούσεις
*Σε αεροπορικές επιθέσεις γύρω από τη βόρεια πόλη Αλέπο της Συρίας σκοτώνονται 40 άτομα. (Reuters) 
*Από έκρηξη παγιδευμένου αυτοκινήτου και επίθεση αυτοκτονίας σκοτώνονται 9 άνθρωποι και άλλοι 54 τραυματίζονται.(Reuters) 
*Ένοπλοι σκοτώνουν 12 άτομα σε επιδρομή σε χωριό στη βορειοανατολική Νιγηρία. (Reuters)  
;Διεθνείς σχέσεις
*Η Αίγυπτος απελαύνει τον Τούρκο πρεσβευτή, επικαλούμενη "παρεμβατικότητα". (AP διά ''Chron'') 
;Καταστροφές
*Από τη νεροποντή στη Ρόδο χάνουν τη ζωή τους 2 άτομα και ισάριθμα αγνοούνται. (Ελευθεροτυπία)
;Αθλητισμός
*Ο πυγμάχος Μάνι Πακιάο από τις Φιλιππίνες νικά τον Αμερικανό Μπράντον Ρίος κατακτώντας τον παγκόσμιο τίτλο στα ημιβαρέα βάρη. (Sports Illustrated μέσω CNN)

## 24 Νοεμβρίου
;Πόλεμος και επιθέσεις
*Από εκρήξεις στο βορειοδυτικό Πακιστάν σκοτώνονται 3 άτομα.(PTI μέσω Business Standard)
*Περισσότεροι από 160 άνθρωποι σκοτώνονται σε συγκρούσεις ανάμεσα στο συριακό στρατό και στις δυνάμεις της αντιπολίτευσης στα προάστια της Δαμασκού. (AP μέσω USA Today)

;Καταστροφές και δυστυχήματα
*Περισσότερα από 12.000 άτομα απομακρύνονται από την επαρχία Βόρεια Σουμάτρα έπειτα από την έκρηξη του όρους Σιναμπούνγκ. (Sky News)

;Διεθνείς σχέσεις
*Το Ιράν και 6 παγκόσμιες δυνάμεις καταλήγουν σε συμφωνία αναφορικά με το πυρηνικό πρόγραμμα της Τεχεράνης.(CNN) (BBC) (AFP μέσω ''Ahram'')

;Πολιτική και εκλογές
*Στις κάλπες για την εκλογή προέδρου, Κογκρέσου και τοπικών αξιωματούχων προσέρχονται οι πολίτες στην Ονδούρα.(Bloomberg)
*Περισσότεροι από 100.000 άνθρωποι διαδηλώνουν στο Κίεβο εναντίον της απόφασης της κυβέρνησης του Βίκτορ Γιανούκοβιτς να διακόψει τις προετοιμασίες για την υπογραφή της ένωσης της Ουκρανίας με την ΕΕ έπειτα από την πίεση της Μόσχας. (BBC)
*Στις κάλπες για τον πρώτο γύρο των βουλευτικών εκλογών προσέρχονται οι ψηφοφόροι στο Μάλι, με αναφορές να κάνουν λόγο για παρατυπίες και χαμηλή συμμετοχή. (Reuters) 

## 25 Νοεμβρίου
;Πόλεμος και επιθέσεις
*Από έκρηξη 2 βομβών έξω από καφετέρια στη Βαγδάτη στη σιιτική επαρχία Σαντρίγια, με αποτέλεσμα να σκοτωθούν τουλάχιστον 17 άτομα και άλλα 37 τραυματίζονται. (RT)
*Σε συγκρούσεις ανάμεσα στο λιβυκό στρατό και σε παραστρατιωτικούς στη Βεγγάζη σκοτώνονται 9 άνθρωποι.(Reuters) 

;Καταστροφές και δυστυχήματα
*Από τον εκτροχιασμό μεταγωγικής αμαξοστοιχίας φορτωμένης με καλαμπόκι στο Σάο Ζοζέ ντο Ρίο Πρέτο της νοτιοανατολικής Βραζιλίας, με αποτέλεσμα να σκοτωθούν τουλάχιστον 8 άτομα και άλλα 6 να τραυματιστούν. (AP μέσω News24)

## 26 Νοεμβρίου

;Πόλεμος και επιθέσεις
*Η Γαλλία ανακοινώνει ότι σχεδιάζει να επέμβει στην ένοπλη σύρραξη στην Κεντροαφρικανική Δημοκρατία. (Bloomberg)

;Τέχνες και πολιτισμός
*Ανακαλύφθηκε στο Νεπάλ αρχαιολογικός χώρος που χρονολογείται από το 550 π.Χ. και φέρεται να είναι βουδιστικός ναός. Αν είναι αλήθεια τα γενέθλια του Βούδα θα πρέπει να τοποθετηθούν πολύ νωρίτερα. Ωστόσο, κάποιοι ειδικοί δεν συμφωνούν στη σημασία της εν λόγω ανακάλυψης. (''National Geographic'')

;Καταστροφές και δυστυχήματα
*Τουλάχιστον 30 μετανάστες από την Αϊτή χάνουν τη ζωή τους από την ανατροπή της βάρκας τους στα ανοικτά των Μπαχαμών. (''The New York Times'')

;Πολιτική και εκλογές
*Διαδηλωτές στην Ταϊλάνδη ζητούν την παραίτηση της πρωθυπουργού Γινγκλούκ Σιναουάτρα, την οποία θεωρούν μαριονέτα του ανατραπέντος αδερφού της, Τακσίν. (BBC News) 

;Θρησκεία και κουλτούρα
*Η Αγκόλα αρνείται ότι απαγόρευσε το Ισλάμ. Μερικές πηγές ανέφεραν ότι τέθηκαν εκτός νόμου το Ισλάμ και όλες οι θρησκείες και αιρέσεις που δεν είναι εγκεκριμένες από το Υπουργείο Δικαιοσύνης και Ανθρωπίνων Δικαιωμάτων. (International Business Times) (''The Express Tribune'')

## 27 Νοεμβρίου
;Επιθέσεις
*Σε βομβιστικές επιθέσεις και ανταλλαγές πυροβολισμών σκοτώνονται 33 άτομα σε ολόκληρο το Ιράκ. (BBC)

;Οικονομία
*Η Ελλάδα γίνεται η πρώτη αναπτυγμένη οικονομία που υποβιβάζεται σε αναπτυσσόμενη αγορά από το δείκτη αναπτυσσόμενων αγορών MSCI. (''The Wall Street Journal'')

;Καταστροφές και δυστυχήματα
*Από χειμερινή καταιγίδα που πλήττει τις ΗΠΑ σκοτώνονται 11 άνθρωποι και προκαλούνται συγκοινωνιακά προβλήματα. ''(The Los Angeles Times)''
*Έπειτα από την κατάρρευση γερανού σο γήπεδο των Κορίνθιανς στο Σάο Πάολο της Βραζιλίας, σκοτώνονται 2 άτομα. Στην πόλη πρόκειται να διεξαχθεί το Παγκόσμιο Κύπελλο Ποδοσφαίρου 2014 (BBC) 

;Πολιτική και εκλογές
*Στην Τυνησία, δεκάδες χιλιάδες διαδηλωτές διαμαρτύρονται για την οικονομική κρίση σε 3 πόλεις, με συγκρούσεις να ξεσπούν στη Σιλιάνα ανάμεσα στην αστυνομία και σε διαδηλωτές, έπειτα από γενικές απεργίες. (ABC News) (Ahram Online)
*Ο πρωθυπουργός της Λετονίας Βάλντις Ντομπρόβσκις παραιτείται λόγω της πρόσφατης τραγωδίας από την κατάρρευση της οροφής σε σούπερ μάρκετ στη Ρίγα, με απολογισμό 54 νεκρούς. (ABC News)
*Η γερουσία της Ιταλίας αποφασίζει την αποπομπή του πρώην πρωθυπουργού Σίλβιο Μπερλουσκόνι από το Κοινοβούλιο, καθώς ο τελευταίος καταδικάστηκε για φοροδιαφυγή. (CBC News) (CNN)

;Επιστήμη και τεχνολογία
*Το αυτόματης οδήγησης αμάξι Nissan Leaf ολοκληρώνει την πρώτη του δοκιμαστική κούρσα σε αυτοκινητόδρομο της Ιαπωνίας.
(''engadget'')

## 28 Νοεμβρίου
;Πόλεμος και επιθέσεις
**Εμφύλιος πόλεμος στη Συρία:
*Ο συριακός στρατός καταλαμβάνει την Ντέιρ Ατίγια, ενώ οι αντάρτες την Οτάιμπα.(''Daily Star'')  (ABC)
**Σύμφωνα με τα Ηνωμένα Έθνη από τον πόλεμο στη Συρία, οι πρόσφυγες πλέον υπολογίζονται σε 3 εκατομμύρια. (SBS)
***Στη ρωσική πρεσβεία στη Δαμασκό σκοτώνεται 1 Σύριος και 9 ακόμα τραυματίζονται από όλμο. (Reuters) 
*Στη Λιβύη, 4 στρατιώτες σκοτώνονται σε συγκρούσεις με ισλαμιστές στην ανατολική πόλη Βεγγάζη.(Reuters) 

;Πολιτισμός και κουλτούρα
*Στις ΗΠΑ οι γιορτές της Ημέρας των Ευχαριστιών και της πρώτης ημέρας της Hanukkah πέφτουν την ίδια ημέρα. Το γεγονός βαπτίζεται Thanksgivukkah και συνέβη για τελευταία φορά το 1888, ενώ δεν πρόκειται να συμπέσουν ξανά οι δύο ημέρες για 70.000 και πλέον χρόνια.
(Time)(BBC)

;Καταστροφές και δυστυχήματα
*Ο αριθμός των νεκρών στις Φιλιππίνες από τον τυφώνα Χαϊγιάν έφτασε τις 5.560. (ABS-CBN) 
*Από σεισμική δόνηση μεγέθους 5,6 βαθμών της κλίμακας Ρίχτερ που πλήττει το Ιράν σκοτώνονται 7 άτομα και άλλα 30 τραυματίζονται. (Reuters) , (Sky News)
*Από έκρηξη σε αποθήκη πυρομαχικών στη νότια Λιβύη σκοτώνονται 10 άτομα.(BBC)

;Πολιτική και εκλογές
*Η Εθνοσυνέλευση του Βιετνάμ εγκρίνει την αναθεώρηση του Συντάγματος του 1992, επιβεβαιώνοντας την κυρίαρχη θέση του κομμουνιστικού Κόμματος.(AP) 
*Η πρωθυπουργός Γινγκλούκ Σιναουάτρα παίρνει ψήφο εμπιστοσύνης από το Κοινοβούλιο, ενώ συνεχίζονται οι αντικυβερνητικές διαδηλώσεις στην Ταϊλάνδη.(BBC)

;Επιστήμη και τεχνολογία
*Το πρώτο σεληνιακό όχημα της Κίνας βαπτίζεται 'YuTu' (κινέζικα:"玉兔", ένα κατοικίδιο κουνέλι της θεάς της Σελήνης στην κινεζική μυθολογία) και αναμένεται να εκτοξευτεί πριν τις 10 Δεκεμβρίου 2013. (''NetEase'')

## 29 Νοεμβρίου
;Πόλεμος και επιθέσεις
*Σε κύμα βίας στο Ιράκ σκοτώνονται 52 άτομα, περισσότερα εκ των οποίων είχαν απαχθεί και εν συνεχεία εκτελέστηκαν. (Dawn)
*Συριακός εμφύλιος πόλεμος:
**Σε επίθεση με όλμο στο τζαμί των Ομεϊάδων στη Δαμασκό σκοτώνονται 4 άτομα. (Al Jazeera)

;Καταστροφές και δυστυχήματα
*Εξαφανίζεται από τα ραντάρ στη Ναμίμπια ένα αεροσκάφος των αερογραμμών LAM της Μοζαμβίκης που μετέφερε 27 επιβάτες και 6μελές πλήρωμα. (BBC)
*Τουλάχιστον 8 άτομα εκφράζονται φόβοι ότι έχουν χάσει τη ζωή τους και δεκάδες άλλα τραυματίστηκαν από τη συντριβή ελικοπτέρου της αστυνομίας μέσα σε παμπ στη βόρεια όχθη του ποταμού Κλάιντ, στη Γλασκόβη της Σκωτίας. (BBC), (AFP via NineMSN)

;Πολιτική και εκλογές
*Χιλιάδες διαδηλωτές εισβάλλουν στο αρχηγείο του Βασιλικού Στρατού της Ταϊλάνδης. (RTE)

## 30 Νοεμβρίου
;Πόλεμος και επιθέσεις
*Σε ανταλλαγή πυρών ανάμεσα σε γειτονιές που υποστηρίζουν αντίπαλες πλευρές στο συριακό εμφύλιο πόλεμο σκοτώνονται 4 άτομα στην Τρίπολη του Λιβάνου. (Reuters) 

;Δυστυχήματα
*Νεκροί βρίσκονται όλοι οι επιβαίνοντες, συνολικά 33, σε αεροσκάφος των αερογραμμών LAM της Μοζαμβίκης, το οποίο χάθηκε από τα ραντάρ χθες. Τα συντρίμμια του αεροσκάφους βρέθηκαν στο Εθνικό Πάρκο Μπουαμπουάτα της Ναμίμπια. (Reuters) 

;Πολιτισμός
*Η Μάλτα με την 11χρονη Γκάια Κάουτσι και το τραγούδι "The Start" κερδίζει το διαγωνισμό παιδικού τραγουδιού της Γιουροβίζιον, που ολοκληρώνεται στο Κίεβο. (junioreurovision.tv)

;Αθλητισμός
*Παγκόσμιο Κύπελλο Ράγκμπι 2013:
**Η εθνική ομάδα ράγκμπι λιγκ της Αυστραλίας κατακτά το Παγκόσμιο Κύπελλο Ράγκμπι Λιγκ νικώντας στον τελικό την ομάδα της Νέας Ζηλανδίας στο Ολντ Τράφορντ με 34-2. (''Sydney Morning Herald'')

 11